|  |
| --- |
| Anexa nr.5  la Metodologia de elaborare a  standardelor ocupaţionale pentru  profesiile muncitoreşti  **LISTA**  **întrebărilor de control aferente evaluării și validării standardului ocupațional**  **I. Lista întrebărilor de control aferente evaluării**  **Setul de întrebări 1:** **Analiza ocupaţională este satisfăcătoare?**  Sursele de informare folosite sînt corespunzătoare, valide şi credibile pentru a completa analiza ocupaţională.  Standarde ocupaţionale existente (autohtone, din țările europene) au fost analizate.  Au fost realizate pe teren observaţii asupra ocupaţiei.  Au fost realizate interviuri cu persoanele care desfăşoară respectiva activitate (individual sau în grup).  Au fost desfăşurate interviuri cu conducătorii persoanelor care desfăşoară respectiva activitate.  Au fost purtate discuţii cu angajatorii.  Au fost purtate discuţii cu experţi ocupaţionali (naţionali şi internaţionali).  Analiza ocupaţională identifică corect următoarele aspecte-cheie:  atribuţiile;  activităţile-cheie în cadrul atribuţiilor;  deprinderile practice necesare pentru atingerea rezultatelor activităţilor;  cunoştinţele teoretice necesare pentru atingerea rezultatelor activităţilor;  atitudinile necesare pentru atingerea rezultatelor activităţilor.  Informația relevantă analizei ocupaţionale este completată corespunzător.  Prima pagină a analizei ocupaţionale este prezentată în format corect.  **Setul de întrebări 2:** **Standardul ocupaţional corespunde profilului ocupațional?**  În ansamblu, standardul ocupaţional acoperă toate atribuţiile şi activităţile-cheie identificate în profilul ocupaţional.  Competenţele specifice corespund sarcinilor.  Indicatorii de performanţă acoperă toate aspectele relevante ale competenţelor.  Indicatorii de performanţă acoperă etaloanele calitative pentru competenţele respective.  Descrierea profesiei este realizată cu acurateţe (contextul, lista de atribuţii, procesul de lucru şi alte informaţii relevante referitoare la profesie, de exemplu aspectele legislative).  **Setul de întrebări 3:** **Atribuţiile şi sarcinile conţin informaţiile necesare?**  Titlul reflectă corespunzător conţinutul atribuţiilor şi sarcinilor.  Natura atribuţiilor şi sarcinilor este clară.  Descrierea atribuţiilor şi sarcinilor este realizată cu acurateţe.  Competenţele specifice corespund necesităţilor.  Indicatorii de performanţă relevanţi sînt formulaţi corespunzător.  Cerinţele de cunoştinţe teoretice sînt descrise corect.  Descrierea contextului este corectă şi relevantă.  Specificarea metodelor de evaluare este corespunzătoare, metodele selectate oferă un maximum de credibilitate şi validitate în ceea ce priveşte cuprinderea competenţelor necesare şi evaluarea lor.  **Setul de întrebări 4:** **Standardele ocupaţionale sînt prezentate în format corect?**  Profilul ocupațional este prezentat în format corect.  Secţiunile generale sînt completate corect.  Foaia de titlu este perfectată corect.  Descrierea profesiei.  Conținutul standardului ocupaţional.  **Note:**  1. Vor fi folosite în special verbe active, inclusiv în descrieri, competenţe şi indicatori.  2. Standardul ocupaţional va fi redactat într-un limbaj care poate fi uşor înţeles de către persoanele care exercită profesia respectivă.  3. Standardul ocupaţional va fi prezentat în format corespunzător.  4. Fişierele electronice vor corespunde în întregime cu versiunile printate. |

**II. Lista întrebărilor de control aferente validării**

**Setul de întrebări 1.**

Autorii documentelor (profilul ocupaţional şi standardul ocupaţional) au prezentat şi au analizat într-o manieră atotcuprinzătoare domeniul ocupaţional respectiv?

Autorii documentelor au realizat o analiză eficientă a domeniului identificat?

A fost analizat domeniul ocupaţional care era considerat insuficient acoperit în ramura economică?

Au fost potrivite alegerile făcute de experţi pentru a realiza analiza?

Au răspuns din acest punct de vedere autorii la aşteptări?

**Setul de întrebări 2.** Standardul ocupaţional reflectă cerinţele pieţei muncii?

Competenţele formulate reflectă corespunzător necesarul pentru desfăşurarea unei activităţi la locul de muncă?

**Notă:** Comisia de verificare şi validare a standardelor ocupaţionale ar trebui să ia în considerare munca desfăşurată şi documentele deja depuse.

Intenţia acestei întrebări nu este refacerea muncii deja realizate de către verificatori. Dacă există dubii în privinţa anumitor detalii, trebuie efectuată o consultare împreună cu autorii şi verificatorii înainte de solicitarea unor schimbări/modificări.

**Setul de întrebări 3.** Data propusă pentru revizuirea standardului ocupaţional este realistă?

Propunerile pentru revizuire ar trebui să se bazeze pe:

strategia de elaborare a calificărilor din sectorul respectiv de activitate;

nevoile de inovare identificate şi pe experienţa existentă în domeniul ocupaţional, acoperită de standardul ocupaţional respectiv.

**Setul de întrebări 4.** Membrii comisiei responsabili pentru evaluare au ajuns la concluzia că documentele sînt conforme cerinţelor?

Au fost elaborate concluzii referitoare la evaluare pentru avizul de evaluare și validare?

**Setul de întrebări 5.** Dosarul cu documentele evaluate este complet?

Dosarul trebuie să conţină următoarele documente:

* profilul ocupaţional;
* standardul ocupaţional;
* concluzii referitoare la evaluare pentru avizul de evaluare și validare.